Билгалчу хенахь (9-12 шо) йоьӀан, луларчу адыгаш санна, тоьгуш хилла корсет (дуфакь, кванчыюа, айшыс). Корсето йоьӀа хаза куц деш хилла, накхош кхиарна новкъарло еш хилла. Абазоша, луларчу къаьмнаша санна — масала хӀираш, лорура, зударийн хазалла юткъа гӀодаюкъ, кегий накхой, еха чӀабанаш хилча. Корсет тоьгура стоммачу шалха тоьхначу кӀадех я буха кӀади тегна тӀаьрсигах. ЧӀогӀа хилийта цунна чу дечиган, аьчкан я даьӀахкан эӀанаш йохкуш хилла. Корсет маре яххалца лелош хилла.